gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl gl en gl gl es gl gl gl ilo gl gl sv en sv fr de de gl gl gl gl gl gl gl es gl gl gl gl es gl gl gl gl gl pt gl pt en ca gl gl pt
Vieiros: Galiza Hoxe - O "non" á reforma constitucional consegue o 50,7% en Venezuela
Luns, segunda feira, 26 de setembro de 2022
Con máis do 90% escrutado
"Derrotounos a abstención", analizou o presidente Hugo Chávez, logo de coñecerse o primeiro boletín oficial do Consello Electoral, onde se avanzaba que o "non" á reforma foi maioritario.
Consulta a proposta de reforma constitucional (.pdf)
Anterior: Venezuela decide o seu futuro
Redacción - 07:15 03/12/2007
Tags: Constitución Hugo Chávez referendo Venezuela
A presidenta do Consello Nacional Electoral, Tibisay Lucena, anunciou durante a noite do domingo para o luns que o "Non" resultou maioritario sobre o "Si" na votación sobre a reforma constitucional arredor da que os venezolanos eran consultados.
A reforma, que se votaba en dous bloques diferentes, foi votada negativamente polo 50,7% nos 33 artigos propostos directamente polo presidente, Hugo Chávez. Un total de 4.504.354 votos en contra fronte a 4.379.392 a favor. Por outra parte, no bloque de 36 artigos adicionais propostos a través do Parlamento, o "Non" tamén saíu gañador con 4.522.332 votos, o 51,05%, fronte a 4.335.136 sufraxios. A abstención chegou ao 44,4%.
Estes datos saen do primeiro boletín oficial, cunha pequena parte dos votos aínda por recontar, malia que segundo os responsábeis do Consello Electoral Nacional xa non mudará a tendencia. Tibisay Lucena felicitou a xornada "cívica e democrática" vivida polo país e chamou ao pobo e aos representantes políticos a asumiren os resultados con "tranquilidade" e "paz".
"Batalla longa", analiza o presidente
"Agora os venezolanos e venezolanas debemos confiar nas nosas institucións", declarou o presidente de Venezuela, Hugo Chávez, despois de que se publicasen os primeiros resultados do referendo. "Aos que votaron pola miña proposta e aos que votaron en contra, agradézolles e felicítolles porque comprobaron que este é o camiño", valorou Chávez. "E oxalá que esquezan para sempre os saltos ao baleiro e os camiños da violencia e a desestabilización", pediu o mandatario.
Por outro lado, Chávez dirixiuse máis directamente aos seus seguidores para solicitarlles que "non estean tristes" e de xeito concreto, cara á oposición, chamou aos seus adversarios a "saber administrar a súa vitoria". "Mírena ben, matematicamente, vostedes gañárona, pero esa vitoria pírrica eu non a tivese querido, non desa maneira", comentou. "Estamos feitos para unha batalla longa", avaliou Chávez, "por agora non puidemos, pero eu diante de vostedes cumpro co compromiso de respectar as nosas institucións", dixo o presidente venezolano.
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
O Estado Español continuará a non recoñecer a independencia de Kosovo Edición xeral
Decisiva, aínda que non vinculante, opinión da Corte Internacional de Xustiza sobre a secesión de Kosovo Edición xeral
Exhuman restos de Simón Bolívar Venezuela
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto